**Adam Dvořák** (s. 13. huhtikuuta 2004 Plzeň, Tšekki) on tšekkiläinen jääkiekkoilija, joka edustaa Mestis-joukkue Joensuun Kiekko-Poikia. Hän on pelipaikaltaan oikea laitahyökkääjä. Dvořák laukoo oikealta.

Ura
---

### Seuraura

Dvořák on HC Meteor Třemošnán kasvatti. Hän siirtyi juniorina sittemmin HC Plzeňiin. Kaudeksi 2019–2020 Dvořák siirtyi kasvattajaseuransa Meteorin U17-joukkueeseen, jonka sisäisen piste- ja maalipörssin hän voitti tehoilla 23+23=46. Kaudeksi 2020–2021 Dvořák siirtyi vain 16-vuotiaana Ruotsiin ja Lidingö Vikings HC:n J18-joukkueeseen. Hän pelasi siellä vain kahdeksan ottelua, kunnes Ruotsin juniorisarjat keskeytettiin koronavirusrajoitusten vuoksi jo lokakuun 2020 lopulla.

Kaudeksi 2021–2022 Dvořák palasi kotimaahansa ja hän siirtyi HC Plzeňin U20-joukkueeseen. Dvořák debytoi myös seuran Extraliga-joukkueessa, jossa hän pelasi neljä runkosarjaottelua tehden yhden maalin ja neljä playoff-ottelua ilman tehopisteitä. Hän teki Extraliga-debyyttinsä vain 17-vuotiaana 25. helmikuuta 2022 vieraissa HC Bílí Tygři Libereciä vastaan. Dvořák merkittiin Plzeňin nelosketjun vasempaan laitaan Sebastián Malátin ja Václav Adamecin viereen. Hän sai ottelussa jääaikaa 8.09 minuuttia. Seuraavassa ottelussa 27. helmikuuta 2022 Rytíři Kladnoa vastaan Dvořák teki ensimmäisen Extraliga-maalinsa. Hänen osumansa jäi Plzeňin 4–3-voittoon päättyneen ottelun voittomaaliksi. Syyskuussa 2022 hän teki seuran kanssa vuoden mittaisen jatkosopimuksen kevääseen 2024 saakka. Kaudella 2022–2023 Dvořák pelasi Extraligassa varsinaisen tulokaskautensa aikana 36 runkosarjaottelua tehopistein 3+3=6 ja viisi playoff-ottelua ilman tehopisteitä.

Syksyllä 2023 Dvořák pelasi pääasiassa Plzeňin U20-joukkueessa sekä yhden Extraliga-ottelun, kunnes lokakuussa hän siirtyi loppukauden 2023–2024 kattavalla sopimuksella Mestis-joukkue Joensuun Kiekko-Poikiin.

### Maajoukkueura

Dvořák edusti Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2021. Hän jakoi neljällä osumallaan koko turnauksen maalipörssin voiton joukkuetoverinsa Šimon Slavíčekin ja Valko-venäjän Mikalai Tiškevitšin kanssa. Dvořák jakoi myös turnauksen tehotilaston voiton joukkuetoverinsa Filip Krajčíkin, Suomen Rasmus Vuorisen ja Venäjän Ilja Kvotškon kanssa lukemalla +4. Yhteensä hän on pelannut 11 nuorten ja 14 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | HC Plzeň | Tšekki U20 | 45 | 23 | 26 | 49 | 53 | 10 | 5 | 4 | 9 | 8 |
|  | HC Plzeň | ČEL | 4 | 1 | 0 | 1 | 2 | 4 | 0 | 0 | 0 | 0 |
| 2022–2023 | HC Plzeň | Tšekki U20 | 21 | 17 | 14 | 31 | 16 | 3 | 0 | 0 | 0 | 8 |
|  | HC Plzeň | ČEL | 36 | 3 | 3 | 6 | 4 | 5 | 0 | 0 | 0 | 2 |
| 2023–2024 | HC Plzeň | Tšekki U20 | 11 | 4 | 9 | 13 | 60 | – | – | – | – | – |
|  | HC Plzeň | ČEL | 1 | 0 | 0 | 0 | 2 | – | – | – | – | – |
|  | JoKP | Mestis |  |  |  |  |  |  |  |  |  |  |
| 3 kautta | yhteensä | ČEL | 41 | 4 | 3 | 7 | 8 | 9 | 0 | 0 | 0 | 2 |

Lähteet
-------

* Adam Dvořák The Internet Hockey Databasessa (englanniksi)
* Adam Dvořák Eurohockey-sivustolla (englanniksi)
* Adam Dvořák *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Adam Dvořák *Elite Prospects*. Everysport Media Group AB.  (englanniksi)
2. ↑  Elite Prospects - HC Meteor Třemošná U17 *eliteprospects.com*. Everysport Media Group AB. Viitattu 10.11.2023. (englanniksi)
3. ↑  Rozestavení: Bílí Tygři Liberec - HC Škoda Plzeň, 25.02.2022 *hokej.cz*.  25.2.2022. BPA sport marketing a.s. ve spolupráci s eSports.cz, s.r.o. Viitattu 10.11.2023. (tšekiksi)
4. ↑  Bílí Tygři Liberec - HC Škoda Plzeň, 25.02.2022 *hokej.cz*.  25.2.2022. BPA sport marketing a.s. ve spolupráci s eSports.cz, s.r.o. Viitattu 10.11.2023. (tšekiksi)
5. ↑  HC Škoda Plzeň - Rytíři Kladno, 27.02.2022 *hokej.cz*.  27.2.2022. BPA sport marketing a.s. ve spolupráci s eSports.cz, s.r.o. Viitattu 10.11.2023. (tšekiksi)
6. ↑  Adam Dvořák prodloužil v Plzni do konce sezóny 2023/24 *hcplzen.cz*.  16.9.2022. HC Plzeň 1929 a.s. Viitattu 10.11.2023. (tšekiksi)
7. ↑  ADAM DVORAK TSEKEISTÄ KIEKKO-POIKIIN! *instagram.com*.  17.10.2023. Joensuun Kiekko-Pojat Oy. Viitattu 10.11.2023.
8. ↑  Elite Prospects - Award - EYOF Most Goals *eliteprospects.com*. Everysport Media Group AB. Viitattu 10.11.2023. (englanniksi)
9. ↑  Elite Prospects - Award - EYOF Best Plus/Minus *eliteprospects.com*. Everysport Media Group AB. Viitattu 10.11.2023. (englanniksi)
10. ↑  Adam Dvořák *hokej.cz*. BPA sport marketing a.s. ve spolupráci s eSports.cz, s.r.o. Viitattu 10.11.2023. (tšekiksi)

JoKP – Mestis
5 Karhapää |
8 Haarti |
10 Karhapää |
11 Savijoki |
13 Vähäniitty |
14 Sedláček |
17 Kovaniemi |
19 Isiguzo |
20 Vatanen |
24 Juvonen |
26 Hattunen (**C**) |
35 Koppinen |
37 Eronen |
41 Vaittinen |
59 Kankkunen |
67 Meriläinen |
72 Viitala |
74 Loukasvuori |
77 Romakkaniemi |
81 Matikainen |
84 Dvořák |
88 Koivistoinen |
89 Kombe (**A**) |
90 Vinni |
92 Kuiri |
96 Böhm  

Valmentajat Karjalainen – Rämö – Pyykkö